
DR.31.5.2004 41 

 

  

Dalam konteks ini saya kira kerjasama dan tindakan yang bersepadu daripada 
pihak Kementerian Keselamatan Dalam Negeri dan Kementerian Pelajaran, bukan 
sahaja dapat kita memastikan tenaga-tenaga muda berminat tetapi juga secara tidak 
langsung boleh kita membanteras masalah-masalah disiplin di kalangan pelajar-pelajar.   

Di sini juga seperti mana yang telah dicadangkan oleh rakan-rakan yang lain 
bahawa insentif-insentif tertentu dalam bentuk continuing professional development, 
dengan izin, yakni kursus-kursus dalam perkhidmatan yang bersifat profesional itu 
harus didedahkan kepada pegawai-pegawai polis kita sama ada di peringkat dalam 
negeri mahupun di luar negeri sebab dengan pendedahan-pendedahan yang 
berterusan ini, saya kira peningkatan kualiti dan juga prestasi warga-warga polis kita itu 
dalam usaha membanteras masalah-masalah sosial ini dapat diatasi.  Terima kasih. 

Dato’ Haji Noh bin Haji Omar:  Terima kasih atas pandangan Yang 
Berhormat bagi Kuala Terengganu.  Kita sedia maklum bahawa pegawai-pegawai kita 
memang sentiasa kita hantar ke kursus-kursus dan kita juga ada pusat akademik kita 
sendiri di Cheras.  Di samping itu, kita juga ada menghantar pegawai-pegawai kita ke 
luar negara untuk mereka mendapatkan pengalaman-pengalaman di peringkat 
antarabangsa.   

Namun demikian, soal kadet yang dibangkitkan tadi kita tidak nafikan bahawa 
memang kita sedang dalam usaha untuk kita memperbanyakkan pasukan kadet di 
sekolah-sekolah dan kebiasaannya kalau pelajar-pelajar ini biasa menjadi ahli kadet, 
ianya amat mudah untuk mereka diterima sebagai anggota polis apabila mereka sudah 
tamat belajar dan memohon untuk menyertai pasukan polis.  Seterusnya kadet ini kita 
akan berikan keutamaan. 

Namun demikian, kita masih sedar bahawa kita tidak ada follow-up yang 
begitu tersusun di mana sepatutnya bila pelajar ini habis belajar di sekolah menengah, 
bila dia masuk universiti, dia sepatutnya teruskan menyertai pasukan kadet.  Yang ini 
kita sedang susun dan kita juga telah memohon daripada JPA untuk kita menambahkan 
pegawai di IPTA supaya pasukan kadet ini dapat kita perbanyakkan di pusat-pusat 
pengajian tinggi. 

Tuan Muhamad Shahrum bin Osman:  [Bangun] 

Datuk Haji Wan Junaidi bin Tuanku Jaafar:  [Bangun] 

Timbalan Yang di-Pertua [Datuk Lim Si Cheng]:  Yang Berhormat, Lipis.… 

Dato’ Haji Noh bin Haji Omar:  Saya bagi ini tadi, Santubong. 

Datuk Haji Wan Junaidi bin Tuanku Jaafar:  Terima kasih Tuan Yang di-
Pertua dan terima kasih Timbalan Menteri.  

 Ini pandangan peribadi saya. Di Sarawak dahulu pada tahun 60-an kita tidak 
ada masalah kemasukan masyarakat lain daripada bumiputera iaitu masyarakat Cina di 
Sarawak memasuki polis, bahkan banyak pada tahun 60-an dan tahun 70-an walaupun 
pada masa itu kita menghadapi darurat di mana ramai orang mati di kiri kanan kita telah 
lihat tetapi masih orang Cina masih ramai menyertai jabatan polis daripada peringkat 
bawah.  Selepas itu, memang betul kebanyakan mereka tidak mahu menggunakan 
pakaian beruniform, mereka berminat pergi ke cawangan yang tidak beruniform iaitu 
Special Branch dan CID. 

Yang kedua, saya hendak tanya masalah persepsi dan realiti dalam police 
department ini.  Saya banyak berbincang mengenai perkara ini dan sebagai Pengerusi 
Persatuan Bekas Polis Sarawak, saya bincang dengan masyarakat lain, dia kata 
persepsi dan pandangan sama ada realiti ataupun tidak, itu satu persoalan yang patut 
dijawab.  

Persepsi yang pertama ialah menyatakan bahawa orang Cina kalau masuk 
dalam polis pun tidak dapat peluang naik pangkat sampai peringkat atas.  Orang yang 
di atas itu semuanya IGP-IGP dan director-director.  Di bawah IGP itu semuanya orang 
Melayu.  Jadi, peluang kita untuk naik pangkat yang tertinggi tidak ada.  Ini satu 
persepsi dan soalannya betul ataupun tidak.  Adakah berlandaskan jumlah masyarakat 
Melayu begitu banyak sekali, maka mereka boleh berpeluang naik ke atas di antara 
yang ramai?  Jadi, ini perlu…  

Timbalan Yang di-Pertua [Datuk Lim Si Cheng]:  Yang Berhormat. 



Dalam konteks ini saya kira kerjasama dan tindakan yang bersepadu daripada pihak Kementerian Keselamatan Dalam Negeri dan Kementerian Pelajaran, bukan sahaja dapat kita memastikan tenaga-tenaga muda berminat tetapi juga secara tidak langsung boleh kita membanteras masalah-masalah disiplin di kalangan pelajar-pelajar. Di sini juga seperti mana yang telah dicadangkan oleh rakan-rakan yang lain bahawa insentif-insentif tertentu dalam bentuk continuing professional development, dengan izin, yakni kursus-kursus dalam perkhidmatan yang bersifat profesional itu harus didedahkan kepada pegawai-pegawai polis kita sama ada di peringkat dalam negeri mahupun di luar negeri sebab dengan pendedahan-pendedahan yang berterusan ini, saya kira peningkatan kualiti dan juga prestasi warga-warga polis kita itu dalam usaha membanteras masalah-masalah sosial ini dapat diatasi. Terima kasih. Dato' Haji Noh bin Haji Omar: Terima kasih atas pandangan Yang Berhormat bagi Kuala Terengganu. Kita sedia maklum bahawa pegawai-pegawai kita memang sentiasa kita hantar ke kursus-kursus dan kita juga ada pusat akademik kita sendiri di Cheras. Di samping itu, kita juga ada menghantar pegawai-pegawai kita ke luar negara untuk mereka mendapatkan pengalaman-pengalaman di peringkat antarabangsa. Namun demikian, soal kadet yang dibangkitkan tadi kita tidak nafikan bahawa memang kita sedang dalam usaha untuk kita memperbanyakkan pasukan kadet di sekolah-sekolah dan kebiasaannya kalau pelajar-pelajar ini biasa menjadi ahli kadet, ianya amat mudah untuk mereka diterima sebagai anggota polis apabila mereka sudah tamat belajar dan memohon untuk menyertai pasukan polis. Seterusnya kadet ini kita akan berikan keutamaan. Namun demikian, kita masih sedar bahawa kita tidak ada follow-up yang begitu tersusun di mana sepatutnya bila pelajar ini habis belajar di sekolah menengah, bila dia masuk universiti, dia sepatutnya teruskan menyertai pasukan kadet. Yang ini kita sedang susun dan kita juga telah memohon daripada JPA untuk kita menambahkan pegawai di IPTA supaya pasukan kadet ini dapat kita perbanyakkan di pusat-pusat pengajian tinggi. Tuan Muhamad Shahrum bin Osman: [Bangun]. Datuk Haji Wan Junaidi bin Tuanku Jaafar: [Bangun]. Timbalan Yang di-Pertua [Datuk Lim Si Cheng]: Yang Berhormat, Lipis.... Dato' Haji Noh bin Haji Omar: Saya bagi ini tadi, Santubong. Datuk Haji Wan Junaidi bin Tuanku Jaafar: Terima kasih Tuan Yang di- Pertua dan terima kasih Timbalan Menteri. Ini pandangan peribadi saya. Di Sarawak dahulu pada tahun 60-an kita tidak ada masalah kemasukan masyarakat lain daripada bumiputera iaitu masyarakat Cina di Sarawak memasuki polis, bahkan banyak pada tahun 60-an dan tahun 70-an walaupun pada masa itu kita menghadapi darurat di mana ramai orang mati di kiri kanan kita telah lihat tetapi masih orang Cina masih ramai menyertai jabatan polis daripada peringkat bawah. Selepas itu, memang betul kebanyakan mereka tidak mahu menggunakan pakaian beruniform, mereka berminat pergi ke cawangan yang tidak beruniform iaitu Special Branch dan CID. Yang kedua, saya hendak tanya masalah persepsi dan realiti dalam police department ini. Saya banyak berbincang mengenai perkara ini dan sebagai Pengerusi Persatuan Bekas Polis Sarawak, saya bincang dengan masyarakat lain, dia kata persepsi dan pandangan sama ada realiti ataupun tidak, itu satu persoalan yang patut dijawab. Persepsi yang pertama ialah menyatakan bahawa orang Cina kalau masuk dalam polis pun tidak dapat peluang naik pangkat sampai peringkat atas. Orang yang di atas itu semuanya IGP-IGP dan director-director. Di bawah IGP itu semuanya orang Melayu. Jadi, peluang kita untuk naik pangkat yang tertinggi tidak ada. Ini satu persepsi dan soalannya betul ataupun tidak. Adakah berlandaskan jumlah masyarakat Melayu begitu banyak sekali, maka mereka boleh berpeluang naik ke atas di antara yang ramai? Jadi, ini perlu... Timbalan Yang di-Pertua [Datuk Lim Si Cheng]: Yang Berhormat.